CELEX: 62017CN0322
Language: hr
Date: 2017-05-30 00:00:00
Title: Predmet C-322/17: Zahtjev za prethodnu odluku koji je 30. svibnja 2017. uputio High Court (Irska) – Eugen Bogatu protiv Minister for Social Protection

21.8.2017   
            
            
               HR
            
            
               Službeni list Europske unije
            
            
               C 277/26
            
         Zahtjev za prethodnu odluku koji je 30. svibnja 2017. uputio High Court (Irska) – Eugen Bogatu protiv Minister for Social Protection
   (Predmet C-322/17)
   (2017/C 277/37)
   Jezik postupka: engleski
   
      Sud koji je uputio zahtjev
   
   High Court (Irska)
   
      Stranke glavnog postupka
   
   
      Tužitelj: Eugen Bogatu
   
      Tuženik: Minister for Social Protection
   
      Prethodna pitanja
   
   
               1.
            
            
               Zahtijeva li Uredba br. 883/2004 (1), a osobito njezin članak 67. u vezi s člankom 11. stavkom 2., da je osoba zaposlena ili samozaposlena u nadležnoj državi članici (kako je utvrđeno u članku 1. točki (s) te uredbe) ili, alternativno, da prima novčano davanje poput onoga koje je predviđeno u članku 11. stavku 2. te uredbe, kako bi ostvarila „obiteljska davanja”, poput onih koja su definirana u članku 1. točki (z) te uredbe?
            
         
               2.
            
            
               Treba li upućivanje na „novčana davanja”, koje je sadržano u članku 11. stavku 2. te uredbe, tumačiti na način da se odnosi jedino na razdoblje tijekom kojeg je podnositelj zahtjeva doista primao novčano davanje ili, pak, na način da se odnosi na cijelo razdoblje tijekom kojeg je podnositelj zahtjeva bio osiguran za slučaj budućeg rizika (za koji bi primao novčano davanje), neovisno o tome je li plaćanje tog davanja bilo zatraženo prilikom podnošenja zahtjeva za obiteljska davanja?
            
         
      (1)  Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL 2004., L 166, str. 1.) (SL, posebno izdanje na hrvatskom jeziku, poglavlje 5., svezak 3., str. 160.).